Theodor Suhr
Theodor Suhr, 1896-1997, dansk katolsk biskop. Efter i 1926 at være blevet katolik indtrådte han i benediktinerordenen og var 1935-38 prior i klosteret San Girolamo i Rom; 1938-64 var han apostolsk vikar og biskop i Danmark. Suhrs danske baggrund og værdige fremtræden sikrede ham bred anerkendelse i offentligheden; hans ledelsesstil var ubureaukratisk, i begyndelsen myndig, siden mere balancerende.